Sciant [omnes quod] Nigellus abbas et monachi Pruliacenses petierunt a domno Teobaldo abbate et fratribus ecclesie Sancte Columbe partem quamdam de Monte Melis contiguam terre ipsorum, quam eis predictis abbas Teobaldus, assensu totius capituli, tali pacto concessit ut designata loca et metas non transeant et in festo Sancti Remigii quinque solidos censuales solvant, duodecim vero denarios, quos a tempore domni Roscolini debebant, eodem die persolvant; nullam vero aliam consuetudinem nec decimam reddent nisi de censu offenderint. Actum publice in ecclesia Sancte Columbe. Signum domini Teobaldi abbatis et alii. Data anno 1145, regnante Ludovico rege Francorum et Aquitanorum duce.